Dvorany nad Nitrou

Dvorany nad Nitrou sú obec na Slovensku v okrese Topoľčany. V obci je rímskokatolícka kaplnka sv. Vendelína z roku 1768

Poloha, vyhraničenie a tvar územia 
Fyzickogeografická a administratívna poloha:  
Obec Dvorany nad Nitrou leží na západnom Slovensku, na severnom výbežku Podunajskej nížine obklopenou Povaským Inovcom zo západu, Tribečom z východu a so Strážovskými vrchmi zo severu. Nachádza sa  južne od okresného mesta Topolčany  a len  severne od krajského mesta Nitra.  Je to typická ulicovka s primárne obytnou funkciou. V rámci okresu sa nachádza v jeho južnej časti. Susedí s katastrálnymi územiami obcí Ludanice zo severu, Horné Obdokovce zo západu, Ludanice - časť Mýtna Nová Ves z juhu, Súlovce z východu a Oponice z juhovýchodu. Tvar katastra je pretiahnutý obdĺžnik v smere západ-východ. Administratívne spadá do Nitrianskeho samosprávneho kraja a okresu Topolčany. Je to obec miestneho významu bez nejakého výraznejšieho spádového územia.

Kataster obce s rozlohou  má rovinatý charakter, s priemernou nadmorskou výškou chotára 152 – , v strede obce to je .  Samotná obec sa nachádza na pravom brehu rieky Nitra. Čo do veľkosti územia, tak patrí k malým katastrálnym územiam v rámci okresu Topolčany. Spadá do veľkostnej kategórie obcí s počtom obyvateľov od 500 do 1000, čím sa zaraďuje k slovenskému priemeru.

Vzdialenosť od najbližšieho medzinárodného letiska je , ktoré sa nachádza v Bratislave. Najbližší osobný prístav sa nachádza v Komárne vzdialenom  a bratislavský prístav je o  vzdialenejší. Katastrom obce prechádza štátna cesta prvej triedy číslo 64 a aj železničná trať spájajúca Nitru a Topoľčany. Obec Dvorany nad Nitrou patrí do okresu Topoľčany, kraj Nitriansky. Leží v strednej rovinnej časti Nitrianskej sprašovej pahorkatiny,  po pravom brehu rieky Nitry, medzi tribečským a inoveckým pohorím,  od Topoľčian smerom na Nitru. Nadmorská výška obce je 156 metrov nad morom. Rozloha katastrálneho územia obce je . Pozdĺž celej obce sa tiahne rybník. Počet obyvateľov obce bol v r. 1869 – 297, 1900 – 390, dnes – 777. 

Obec susedí s dedinami Ludanice, Súlovce, Oponice, Mytna Nová Ves a Horné Obdokovce.                                                                         
V roku 1768 bola ku miestnemu kaštieľu pristavaná kaplnka. Stavba je baroková s oválnym pôdorysom a zakončená kopulou. Barokový hlavný oltár je tiež z čias stavby. V jeho strede je obraz sv. Vendelína a v nadstavci plastika Boha-Otca.

Dejiny 
Prvá písomná zmienka je z roku 1285 ako obec Doran.
 r. 1773 Falkos Doworany
 r. 1920 Falkaš-Dvorany
 r. 1927 Dvorany nad Nitrou  

Za kráľa Ladislava IV. sa dedina Dvorany nad Nitrou stala vlastníctvom Ludanickovcov, Folkuša a Zocha. V 14. stor. disponovali s majetkami v Dvoranoch nad Nitrou synovia Folkuša Mikuláš a Dominik. V roku 1254 sa spomína syn Čaba najstaršieho s kovarskej vetvy Ludanickovcov komesa Jána, ako svedok pri deľbe menšieho majetkového podielu v Dvoranoch nad Nitrou, medzi folkušovým synom Mikulášom a Petrom synom Bohumíra. Vymedzená zem ležala pri križovatke dvoch ciest. Jedna z nich viedla z Dvorian nad Nitrou do Kovariec a druhá bola „publica strata“ vedúca do Topoľčian.

Reliéf 
Podľa geomorfologického členenia Slovenska patrí územie katastra obce Dvorany nad Nitrou do Alpsko-Himalajskej sústavy, podsústavy Panónskej panvy, provincie Západopanónskej panvy, subprovincie Malej dunajskej kotliny, oblasti Podunajskej nížiny, celku Podunajskej pahorkatiny a podcelku Nitrianskej nivy, konkrétne do Stredonitrianskej nivy.

Podľa mapy geomorfologických pomerov a jej základného rozdelenia patrí dané územie do negatívnej morfoštruktúry Panónskej panvy, kde ho tvoria mierne diferencované morfoštruktúry bez agradácie. Podľa základných typov erózno-denudačného reliéfu sa na danom území nachádzá reliéf rovín a nív a reliéf nížinných pahorkatín. Čo sa samotných vybraných tvarov reliéfu týka, tak samotná obec leží na stredne vysokých riečnych terasách. V katastrálnom území sa okrem toho nachádzajú poriečne nivy, úvalové doliny a úvaliny nížinných pahorkatín.

Samotná obec leží na rovinatých nivách rieky Nitra. Smerom na východ od rieky Nitra sa povrch mení a stúpa nadmorská výška. Sú to už svahy pohoria Tribeč. Na západ od železnice sa nachádzajú pahorkatiny a  nadmorská výška stúpa až do výšky  a potom opäť klesá smerom k obci Horné Obdokovce.

Referencie 

 
Obce okresu Topoľčany